Source: https://ispis.sk/judikatura/I.US82/1997
Timestamp: 2020-04-01 21:01:49+00:00
Document Index: 14887201

Matched Legal Cases: ['§ 45', '§ 18', '§ 46', '§ 25', 'súd ', 'súd ', 'čl. 11', 'čl. 128', 'súd ', '§ 45', 'čl. 130', '§ 18', '§ 46', 'súd ', 'súd ', '§ 25']

I. ÚS 82/1997 - iSpis
iSpis Judikatúra – I. ÚS 82/1997
Ústavný súd, dátum 20.11.1997, sp.zn. I. ÚS 82/1997
§ 45 zákona č. 38/1993 § 18 ods. 1 písm. a) zákona č. 38/1993 § 46 ods. 1 zákona č. 38/1993 § 25 ods. 2 zákona č. 38/1993
I. ÚS 82/1997 20.11.1997 https://www.ustavnysud.sk/ussr-intranet-portlet/docDownload/972bdc13-e953-4c02-b38b-a660aa40199a/Rozhodnutie%20-%20Uznesenie%20o%20odmietnut%C3%AD%20I.%20%C3%9AS%2082_97.pdf SLOVENSKÁ REPUBLIKA
UZNESENIE Ú stavného súdu Slovenskej rep ub lik y
I. ÚS 82/97
Ústavný súd Slovenskej republiky v Košiciach na neverejnom zasadnutí senátu konanom 20. novembra 1997 predbežne prerokoval návrh , o výklad Ústavy Slovenskej republiky, a takto
Návrh na začatie konania o výklad Ústavy Slovenskej republiky odmieta, pretože ho podala zjavne neoprávnená osoba.
Navrhovateľ podal na Ústavnom súde Slovenskej republiky v Košiciach (ďalej len ústavný súd ) návrh na začatie konania o výklad Ústavy Slovenskej republiky (ďalej len ústava ) . Poukazujúc na druhú hlavu ústavy a čl. 11 ústavy žiadal od ústavného súdu, aby podal výklad o tom: 1) či občan Slovenskej republiky má právo požadovať od Úradu priemyselného vlastníctva ochranu podľa amerického patentového práva (alebo patentového práva Veľkej Británie) pri podaní žiadosti o udelenie patentu, úžitkového vzoru a pod. 2) či Úrad priemyselného vlastníctva musí rešpektovať Ústavu Slovenskej republiky a vydať patentovú ochranu podľa amerického patentového práva, ak ho o to žiadateľ o patentovú ochranu požiada. Podľa čl. 128 ods. 1 ústavy ústavný súd podáva výklad ústavných zákonov (nie iných zákonov) , a to vtedy, ak je vec sporná, pričom tento spor musí vzniknúť medzi dvoma štátnymi orgánmi (§ 45 a nasl. zákona Národnej rady Slovenskej republiky č. 38/1993 Z.z. v znení zákona Národnej rady Slovenskej republiky č. 293/1995 Z.z.) .
Oprávnenými osobami na podanie návrhu sú osoby uvedené v čl. 130 ods. 1 písm. a) až e) ústavy a v § 18 ods. 1 písm. a) až e) v spojení s § 46 ods. 1 citovaného zákona Národnej rady Slovenskej republiky.
Z citovaných ustanovení ústavy a zákona Národnej rady Slovenskej republiky č. 38/1993 Z.z. v znení zákona Národnej rady Slovenskej republiky č. 293/1995 Z.z. vyplýva, že oprávnenými osobami na podanie návrhu na začatie konania o výklad ústavných zákonov, ak je vec sporná medzi štátnymi orgánmi, sú: najmenej pätina poslancov Národnej rady Slovenskej republiky, prezident Slovenskej republiky, vláda Slovenskej republiky, súd v súvislosti so svojou rozhodovacou činnosťou a generálny prokurátor. Pretože navrhovateľ nie je zrejme osobou oprávnenou na podanie návrhu na začatie konania o výklad ústavných zákonov, preto ústavný súd jeho návrh v súlade s § 25 ods. 2 citovaného zákona odmietol.